Diari Oficial de la Generalitat Valenciana


Sumari del DOGV 9310, del 31-03-2022 (2022/2573)

RESOLUCIÓ de 24 de març de 2022, de la Conselleria d'Educació, Cultura i Esport, per la qual s'accepta la donació efectuada per Gloria Roglá Navarro a favor de la Generalitat.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9310

Data del DOGV
:   31-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2573


Data del document
:   24-03-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 24 de març de 2022, de la Conselleria d'Educació, Cultura i Esport, per la qual s'accepta la donació efectuada per Gloria Roglá Navarro a favor de la Generalitat. [2022/2573]  
Gloria Roglá Navarro ha tingut la generositat d'oferir a la Generalitat, a títol gratuït, la donació de documents i utensilis dels seus avantpassats, Ramón Navarro Tatay, agrimensor, i Lamberto Navarro Aleixandre, agrimensor i aparellador, que consisteix en treballs cartogràfics, documents sobre la seua vida professional, fotografies i aparells de mesurament d'agrimensura.  
D'acord amb l'informe emés per la Direcció de l'Arxiu del Regne de València, l'esmentada donació és de gran interés per a la Generalitat en incrementar el seu patrimoni documental i cultural.  
L'article 43.1 de la Llei 14/2003, de 10 d'abril, de patrimoni de la Generalitat, estableix que «l'acceptació d'herències, llegats i donacions a favor de la Generalitat correspon a la conselleria competent en matèria de patrimoni quan comprenga béns immobles o títols valor, encara que la persona testadora o donant haja assenyalat un altre òrgan de la Generalitat, sense perjudici que en l'adscripció es tinga en compte aquesta voluntat. En el cas que comprenga únicament altres béns mobles, l'acceptació l'acordarà el departament o organisme al qual es destinen».  
  
Fent ús de les competències que s'assignen a la Conselleria d'Educació, Cultura i Esport per l'article 7 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, de desplegament del Reglament orgànic i funcional de la Conselleria d'Educació, Cultura i Esport, resolc:  
  
Primer  
Acceptar la donació de Gloria Roglá Navarro a l'Arxiu del Regne de València dels documents i utensilis dels seus avantpassats, les dades tècniques dels quals es troben en l'expedient. El valor de la citada donació s'estima en vint-i-huit mil euros (28.000 ?).  
  
Segon  
Aquesta resolució produirà efectes des de la notificació al donant, en els termes que preveuen l'article 40 de la Llei 39/2015, d'1 d'octubre, del procediment administratiu comú de les administracions públiques, i l'article 623 del Codi Civil.  
  
Tercer  
Aquesta acceptació serà comunicada a la Conselleria d'Hisenda i Model Econòmic.  
  
De conformitat amb el que estableixen els articles 112, 123 i 124 de la Llei del procediment administratiu comú de les administracions públiques, i 8 i 46 de la Llei reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
El recurs de reposició s'ha d'interposar davant del conseller d'Educació, Cultura i Esport en el termini d'un mes a comptar des de l'endemà de ser publicada.  
El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
València, 24 de març de 2022.- El conseller d'Educació, Cultura i Esport: Vicent Marzà i Ibáñez.